joelniklaus/EU_Wikipedias huggingface dataset:
Hyökkäämättömyyssopimus

Hyökkäämättömyyssopimus on sopimus kahden tai useamman valtion välillä, jossa luvataan välttää sotaa tai aseistettua konfliktia maiden välillä ja ratkaista erimielisyydet rauhanomaisilla neuvotteluilla. 

Hyökkäämättömyyssopimus oli suosittu diplomatian muoto 1920- ja 1930-luvuilla, mutta on menettänyt suosiotaan toisesta maailmansodasta alkaeen. Tunnetuin hyökkäämättömyyssopimus on Saksan ja Neuvostoliiton välillä vuonna 1939 solmittu Molotov–Ribbentrop-sopimus, joka kesti kunnes Saksa hyökkäsi Neuvostoliittoon 22. kesäkuuta 1941.

Hyökkäämättömyyssopimuksia

Lontoon sopimus (1518) (Burgundi, Ranska, Englanti, Pyhä saksalais-roomalainen keisarikunta, Alankomaat, Kirkkovaltio ja Espanja)
 Neuvostoliiton ja Liettuan hyökkäämättömyyssopimus (28. syyskuuta 1926)
 Kreikan ja Romanian hyökkäämättömyyssopimus (21. maaliskuuta 1928)
 Neuvostoliiton ja Afganistanin hyökkäämättömyyssopimus (24. kesäkuuta 1931)
 Suomen ja Neuvostoliiton hyökkäämättömyyssopimus  (21. tammikuuta 1932)
 Neuvostoliiton ja Latvian hyökkäämättömyyssopimus (5. helmikuuta 1932)
 Neuvostoliiton ja Viron hyökkäämättömyyssopimus (4. toukokuuta, 1932)
 Neuvostoliiton ja Puolan hyökkäämättömyyssopimus (25. heinäkuuta 1932)
 Italian ja Neuvostoliiton hyökkäämättömyyssopimus (2. syyskuuta 1933)
 Romanian ja Turkin hyökkäämättömyyssopimus (17. lokakuuta 1933)
 Turkin ja Jugoslavian hyökkäämättömyyssopimus (27. marraskuuta 1933)
 Saksan ja Puolan hyökkäämättömyyssopimus (26. tammikuuta 1934)
 Neuvostoliiton ja Ranskan keskinäinen avunantosopimus (2. toukokuuta 1935)
 Kiinan ja Neuvostoliiton hyökkäämättömyyssopimus (21. elokuuta 1937)
 Saadabadin sopimus (25. kesäkuuta 1938) (Turkki, Iran, Irak ja Afganistan)
 Unkarin ja Pikkuententen sopimus (22. elokuuta 1938) (Unkari, Tšekkoslovakia, Romania ja Jugoslavia)
 Saksan ja Tanskan hyökkäämättömyyssopimus (31. toukokuuta 1939)
 Saksan ja Viron hyökkäämättömyyssopimus (7. kesäkuuta 1939)
 Viron ja Latvian hyökkäämättömyyssopimus (7. kesäkuuta  1939)
 Molotov–Ribbentrop-sopimus  (23. elokuuta 1939)
 Britannian ja Thaimaan hyökkäämättömyyssopimus (12. kesäkuuta 1940)
 Unkarin ja Jugoslavian hyökkäämättömyyssopimus (12. joulukuuta 1940)
 Neuvostoliiton ja Jugoslavian hyökkäämättömyyssopimus (6. huhtikuuta 1941)
 Japanin ja Neuvostoliiton hyökkäämättömyyssopimus (13. huhtikuuta 1941)
 Saksan ja Turkin ystävyyssopimus (18. kesäkuuta 1941)
Nkomati-sopimus (13.maaliskuuta 1984) (Etelä-Afrikka ja Mosambik)

Lähteet

Hyökkäämättömyyssopimukset
1529 Oterma

1529 Oterma on päävyöhykkeen asteroidi, joka kiertää Aurinkoa noin neljän AU:n etäisyydellä eli noin 598,4 miljoonan kilometrin etäisyydellä. Asteroidin läpimitta on noin 40 kilometriä, ja sen kiertoaika on noin kahdeksan vuotta. Asteroidi havaittiin ensimmäisen kerran vuonna 1938, ja siitä on tehty havaintoja aina vuoteen 2000 saakka. 

Tämä asteroidi on saanut nimensä suomalaisen tähtitieteilijän Liisi Oterman mukaan. Ennen nimeämistään pikkuplaneetta tunnettiin tunnuksella 1938 BC.

Lähteet
 JPL Small-Body Database Browser: 1529 Oterma (1938 BC) 
 Ursa.fi: Suomalaiset pikkuplaneetat 
Discovery Circumstances: Numbered Minor Planets (1)-(5000): Minor Planet Center 
Numbered minor planets

Viitteet 

Päävyöhykkeen asteroidit
Alive ’95

'Alive ’95' on Gamma Rayn ensimmäinen livealbumi. Se julkaistiin toukokuussa 1996.

Kappaleet 

 ”Land of the Free” – 5:29
 ”Man on a Mission” – 5:54
 ”Rebellion in Dreamland” – 8:24
 ”Space Eater” – 4:45
 ”Fairytale” – 0:44
 ”Tribute to the Past” – 4:48
 ”Heal Me” – 7:27
 ”The Saviour” – 1:30
 ”Abyss of the Void” – 5:54
 ”Ride the Sky” – 5:57 (Helloween-cover)
 ”Future World” – 7:28 (Helloween-cover)
 ”Heavy Metal Mania” – 6:27 (Holocaust-cover)
 ”Lust for Life” (bonus) – 6:14

Kokoonpano 

 Kai Hansen – laulu
 Dirk Schlächter – kitara, koskettimet
 Jan Rubach – bassokitara
 Thomas Nack – rummut

Vuoden 1996 konserttitallenteet
Gamma Rayn albumit
Rod Langway

Rod Cory Langway (s. 3. toukokuuta 1957 Taipei, Taiwan) on entinen amerikkalainen jääkiekon ammattipelaaja. Puolustajana uran National Hockey Leaguessa luonut Langway on ainoa Taiwanissa syntynyt NHL-pelaaja. Hän aloitti kiekkoilun melko myöhään, 13 vuoden iässä vuonna 1970.

Langwayn varasi NHL:ään Montreal Canadiens 1977 ja WHA:han Birmingham Bulls samana vuonna. Hän aloitti ammattiuransa Bullsissa ja siirtyi kauden 1977–78 jälkeen Canadiensiin ja voitti heti 1978–79 Stanley Cupin.  Montrealissa hän pelasi kunnes tuli kaupatuksi Washington Capitalsiin kauden 1982–83 aluksi. Siihen mennessä Capitals ei ollut selvinnyt playoffiin kahdeksana ensimmäisenä toimintavuotenaan, mutta selvisi sinne kaikkina niinä 11 vuonna, kun Langway palveli joukkuetta.

Langway keskittyi puolustustehtäväänsä eikä pyrkinyt ehdoin tahdoin avaamaan peliä, maalinteosta puhumattakaan. Niin omaan kuin muidenkin peliin kohdistuneet korkeat vaatimukset toivat Washington Capitalsin kapteenille lisänimen "Secretary of Defense." Hän oli viimeinen puolustaja, joka pelasi NHL:ssä ilman kypärää.

Saavutuksia 
 Norris Trophy 1983 ja 1984 (NHL:n paras puolustaja)
 vuonna 1987 Rendez-vous ’87 -turnauksessa Neuvostoliittoa vastaan NHL-tähtijoukkueessa
 Washington Capitals jäädytti numeron 5 26. marraskuuta 1997
 United States Hockey Hall of Fameen 1999 
 Hockey Hall of Fameen 2002

Lähteet 

 
 Hockey Hall of Fame
 http://www.hickoksports.com/biograph/langwayrod.shtml 
 http://www.washingtonhockey.com/200203/articles/A-061902.html 
 Greatest Hockey Legends.com

Viitteet 

Yhdysvaltalaiset jääkiekkoilijat
James Norris Memorial Trophy -voittajat
Hockey Hall of Fame
Montreal Canadiensin varaamat pelaajat
Vuonna 1957 syntyneet
Elävät henkilöt
Lalli Leipäjuusto

Lalli Leonard Leipäjuusto () on kuvitteellinen päävastustajahenkilö Prätkähiiret-sarjassa. Rick Ungarin luoma hahmo teki ensiesiintymisensä vuonna 1993 Prätkähiiret-animaatiosarjan jaksossa Hanat auki!.

Hahmo
Plutolainen Leipäjuusto on koko nimeltään Lalli Leonardo Laktoosi Leipäjuusto. Nimensä hän on saanut limburger-juustosta (englanninkielisessä) ja suomeksi samannimisestä juustosta. Hän käyttää naamiota soluttautuakseen maanasukkaiden kanssa. Leipäjuusto on juonikas, kunnianhimoinen, kaksinaamainen ja egoistinen vastustaja. Hän sai tehtäväkseen kerätä luonnonvaroja maapallolta plutolaisille Plutoon mutta helppoa se ei ole, koska Prätkähiiret ovat aina estämässä hänen aikeensa. Leipäjuuston apuri on Professori Nuikki, joka pyysi myös muita vastustajia apuun, joita Leipäjuusto halusi tiettyihin tehtäviin. Hänen toinen apurinsa on Rasvanahka, joka on todella toivoton tapaus. Leipäjuusto on yrittänyt monta vuotta päästä Prätkähiiristä eroon, mutta hän epäonnistui siinä.

Epäonnistuttuaan turhan usein pääsemään eroon Prätkähiiristä hänen päällikkönsä Camembert alensi Leipäjuuston ja pakotti hänet elämään Maassa loppuelämänsä. Leipäjuusto ihmetteli mitä tekisi elämällään hän joutui Nuikin kanssa Monttupomon orjaksi pudottuaan vahingossa hänen kuoppaansa. Vuosien jälkeen hän kohtasi uudelleen Prätkähiiret kuopassa, jonne Moto oli houkuteltu. Leipäjuusto yritti käyttää Motoa hyväkseen karatakseen Monttupomon orjuudesta.

Apulaiset
Leipäjuustolla on kolme vakituista apulaista, joista Professori Nuikki luo hänelle keksintöjä ja auttaa häntä värväämään konnia eri tehtäviä varten. Mutantti on enimmäkseen Nuikin palveluksessa, kuin Leipäjuuston, mutta tarvittaessa auttaa Leipäjuustoa tehtävissä, jotka yleensä ovat ajoneuvon ajamista. Rasvanahka puolestaan toimii ensisijaisesti hiirien tuhoamisessa paikan päällä. Hänellä on myös omat joukkonsa, Hanttapulit, joiden kanssa Rasvanahka pyrkii pääsemään eroon Prätkähiiristä, Leipäjuuston käskystä.

Muissa medioissa

Videopelit
Biker Mice from Mars -videopelissä Leipäjuusto on pelattavana hahmona. Se on ajopelissä arvoltaan paras kilpailija yhdessä Vinskin kanssa. Peli julkaistiin Super Nintendolle vuonna 1994.

Lähteet

Prätkähiiret-sarjan hahmot
Kuvitteelliset miljardöörit
Kuvitteelliset avaruusolennot
Renegade (Hammerfallin albumi)

Renegade on heavy metal -yhtye Hammerfallin kolmas albumi. Se on myös yhtyeen ensimmäinen julkaisu, jonka teossa rumpali Anders Johansson on ollut mukana. Albumi julkaistiin vuonna 2000.

Kappaleet

Kokoonpano 
Joacim Cans – laulu
Oscar Dronjak – kitara
Stefan Elmgren – kitara
Magnus Rosén – basso
Anders Johansson – rummut

Lähteet

Aiheesta muualla 
 
 

Vuoden 2000 albumit
HammerFallin albumit
Fire in the Brain

Fire in the Brain on suomalaisen Oz-yhtyeen toinen albumi vuodelta 1983. Yhtye oli uudistunut niin miehistöltään kuin musiikillisestikin, ja uuden raskaamman tyylin myötä albumi saavutti suosiota Pohjoismaiden heavy metal -piireissä ja julkaistiin myös Yhdysvalloissa sekä Japanissa. Black Mark -yhtiö julkaisi albumin uudelleen CD-muodossa 1990-luvulla.

Kappaleet 
 
 
 
 
 
 
 
 

kaikki kappaleet Jay C. Blade paitsi 2 ja 5 Jay C. Blade ja Spooky Wolff

Muusikot 
Ape De Martinez – laulu
Spooky Wolff – kitara
Speedy Foxx – kitara
Jay C. Blade – basso
Mark Ruffneck – rummut

Vuoden 1983 albumit
The Ozin albumit
Crimson Thunder

Crimson Thunder on power metal -yhtye HammerFallin vuonna 2002 julkaisema albumi.

Kappaleet 
 "Riders Of The Storm" (Dronjak/Cans) – 4:34
 "Hearts On Fire" (Dronjak/Cans) – 3:51
 "On The Edge Of Honour" (Dronjak/Cans) – 4:49
 "Crimson Thunder" (Dronjak/Cans) – 5:05
 "Lore Of The Arcane" (Dronjak) – 1:27
 "Trailblazers" (Dronjak/Cans) – 4:39
 "Dreams Come True" (Dronjak) – 4:02
 "Angel Of Mercy" (David C. T Chastain) – 5:38
 "The Unforgiving Blade" (Dronjak/Cans) – 3:40
 "In Memoriam" (Elmgren) – 4:21
 "Hero's Return" (Dronjak/Cans) – 5:23

Bonuskappaleet:
 "Rising Force" (Yngwie Malmsteen Cover) (Euroopassa julkaistu bonuskappale) – 4:30
 "Detroit Rock City" (KISS Cover) (Amerikassa julkaistu bonuskappale) – 3:56
 "Crazy Night" (Loudness Cover) (Japanissa julkaistu bonuskappale) – 3:42

Kokoonpano 
Joacim Cans - laulu
Oscar Dronjak - kitara
Stefan Elmgren - kitara
Magnus Rosén - basso
Anders Johansson - rummut

Aiheesta muualla 
 
 

Vuoden 2002 albumit
HammerFallin albumit
III Warning

III Warning on nimensä mukaisesti Oz-yhtyeen kolmas albumi. Albumi oli yhtyeen ensimmäinen RCA-yhtiölle. Levyn julkaisun jälkeen yhtye sai kutsun tulla lämmittelijäksi Venomin Amerikan-kiertueelle, mutta tämä kariutui yhtyeen amerikkalaismanagerin sotkuihin. Yhtyeessä oltiin jälkeenpäin tyytymättömiä III Warningin soundeihin ja heikkoon tuotantoon.

Kappaleet 

 
 
 
 
 
 
 
 
 

kaikki kappaleet Jay C. Blade

Muusikot 

Ape De Martinez – laulu
Spooky Wolff – kitara
Speedy Foxx – kitara
Jay C. Blade – basso
Mark Ruffneck – rummut

sekä

Shadow – ”musta ääni” ja gongi

Vuoden 1984 albumit
The Ozin albumit
Decibel Storm

Decibel Storm on Oz-yhtyeen albumi vuodelta 1986. Aiemmasta poiketen kaikki jäsenet ovat olleet säveltämässä kappaleita. Albumi sai edellistä albumia paremmat arvostelut, mutta kaupallisen menestyksen puuttuessa yhtye hajosi pian levyn julkaisemisen jälkeen. Albumilta löytyvä ”Teenage Rampage” on alun perin The Sweet -yhtyeen kappale vuodelta 1974.

Kappaleet

Muusikot 

Ape De Martinez – laulu
Spooky Wolff – kitara
Speedy Foxx – kitara
Jay C. Blade – basso, laulu, syntetisaattori
Mark Ruffneck – rummut

Vuoden 1986 albumit
The Ozin albumit
Kattinaattori

Kattinaattori () on kuvitteellinen vastustajahahmo Prätkähiiret-sarjassa, jonka loi Rick Ungar. Hänen ensiesiintymisensä oli animaatiosarjan jaksossa Seikkailu alkaa, osa 1 vuonna 2006.

Hahmo
Kattinaattori on iso, paha ja pirullinen, jonka vuoksi häntä sanotaan Kattinaattoriksi. Hän on veljensä Karvapallon kanssa johtajina johtamassa Kissatroneja nappaamaan marsilaisten uudistajan. Hän yritti alussa tehdä sopimuksen Palkin kanssa saadakseen uudistajan kissatroneille, kun edellinen uudistaja tuhoutui. Tämän lisäksi hän onnistui nappaamaan hetkellisesti Rontin, jonka ansiosta hän sai idean antaa Palkille Rontti, mikäli hän saisi uudistajan. Sopimus kuitenkin sai mutkia matkaan, kun he eivät millään saaneet Ronttia pysymään vankina. Kattinaattori onkin joutunut usein turvautumaan Palkin apuun, joka myös yrittää päästä hiiristä eroon.

Esiintymiset 

 Seikkailu alkaa, osat 1–2
 Muutoksen aika
 Hellä hiirenloukku
 Britannian invaasio
 Tuomionpäivä
 Saturnuksen surffaavat kissat
 Prätkähiiret kaivoksessa
 Pelkääjän paikka
 Kaupungin uudet kissat
 Kyberhiiret Marsista
 Takaa-ajetut
 Palkin ja kovan paikan välissä
 Vinskin kasvatus
 Olipa kerran Marsissa, osat 1–3

Muissa medioissa
Kattinaattori esiintyy yhtenä pääpahiksista Biker Mice from Mars videopelissä.

Hahmoa näytelleet

Lähteet

Prätkähiiret-sarjan hahmot
Kuvitteelliset upseerit
Videopelien loppuvastukset
Kuvitteelliset kissat
Kuvitteelliset avaruusolennot
Roll the Dice

Roll The Dice on Oz-yhtyeen albumi vuodelta 1991. Ape De Martinez ja Mark Ruffneck kokosivat yhtyeen uudelleen 1980-luvun lopussa ottamalla mukaan kolme uutta jäsentä. Paluu jäi lyhyeksi albumin menestyttyä heikosti.

Kappaleet

Muusikot 

Ape De Martinez – laulu 
Michael Lundholm – kitara 
Tobbe Moen – basso
Fredrik Thörnholm – basso 
Jörgen Schelander – kosketinsoittimet 
Mark Ruffneck – rummut

Vuoden 1991 albumit
The Ozin albumit
Herrlingen

Herrlingen on paikkakunta Blausteinissa Saksassa Baden-Württembergin osavaltiossa. Herrlingen sijaitsee noin kahdeksan kilometriä Ulmin kaupungista länteen. Herrlingenissä oli vuonna 2005 3192 asukasta. Toisessa maailmansodassa
palvellut saksalainen marsalkka Erwin Rommel on haudattu Herrlingeniin.

Baden-Württemberg
Saksan kaupunginosat
Opiskelijahaalari

Opiskelijahaalari (lyh. haalari) on opiskelijoiden käyttämä värikäs umpihaalari. Haalareihin kerätään usein kangasmerkkejä muistoiksi eri opiskelijatapahtumista ja muista varsinaisista opinnoista eroavista saavutuksista. Haalarien väritys ja selässä oleva oppilaitoksen tai ainejärjestön tunnus ilmaisevat kantajansa opiskelupaikan sekä koulutusohjelman.

Haalareita käyttävät yleensä yliopistojen ja ammattikorkeakoulujen opiskelijat.

Historia 
Haalarit ovat yleistyneet alun perin Ruotsissa paikallisen sitsikulttuurin kautta. Suomessa opiskelijahaalareiden ensimmäisiä ilmentymiä ovat kuitenkin olleet Otaniemen rakentamisen (1950-60-lukujen vaihteessa) yhteydessä Rakennusinsinöörikillan opiskelijoiden yhteistuumin hankitut rakennustyömaahaalarit. Miltei samaan aikaan olivat käytössä myös nk. Teekkaritempausten yhteydessä tempaushaalareita. Otaniemeen haalarit rantautuivat kiltojen pariin noin 1970-luvun lopussa. Seuraavana haalarit otettiin käyttöön 1980-luvulla Vaasan kauppakorkeakoulussa. Yleisesti haalarit ovat tulleet tunnetuksi Suomessa teekkarien kautta.

Tekniikan akateemisten liitto TEK:in mukaan haalarit saapuivat Suomeen Ruotsista 1980-luvun alussa.

Haalarikulttuuri

Etiketti 

Varsinaista haalareiden käyttöä määräävää valtakunnallista ohjesääntöä ei ole, mutta ajan mittaan on mukautunut joitain yleisesti hyväksyttyjä käytäntöjä. Eri ainejärjestöillä saattaa olla omia haalareiden käyttöä koskevia sääntöjä.

Haalareita voidaan pitää joko kokonaan ylhäällä tai sidottuna lanteille. Tyypillisesti vain tekniikkaa opiskelevat, eli teekkarit saavat pitää haalareita ylhäällä asti. Haalarimerkit tulee kiinnittää ompelemalla, liimaamista ei yleisesti pidetä oikeana tapana.  Haalareita ei kuulu pestä, vaan läikät ja tahrat ovat osa opiskelijahaalaria. Opiskelijayhteisöt hyväksyvät kuitenkin haalareiden pesun joko käymällä suihkussa tai uimassa ne päällä. 

Toisen haalareita ei tule käyttää, eikä myöskään omia haalareita tule lainata toisille. Käytettyjä haalareita ei kuulu myydä, tai heittää roskikseen.

Haalarien muokkaaminen 

Joissakin opiskelijapiireissä on tapana vaihtaa osa haalarin lahkeesta (yleensä polven alapuolelta) seurustelukumppanin kanssa. Kokonaan vaihdettu lahje sen sijaan voi kieliä siitä, että haalareiden kantaja on vaihtanut alaa.

Kuvia

Lähteet

Aiheesta muualla

 Haalarikulttuurista. Archive.org:in kopio opiskelijabileet.net sivusta 2010-03-30.
 Haalarien värien merkityksestä.
 Mobiilisovellus, joka listaa kaikki Suomen opiskelijahaalarit.

Opiskelijakulttuuri
Vaatteet
Teekkarikulttuuri
Battle Hymns

Battle Hymns on heavy metal -yhtye Manowarin esikoisalbumi. Se julkaistiin vuonna 1982.

Kappaleet

Kokoonpano 
Eric Adams – laulu
Ross The Boss – kitara
Joey DeMaio – basso
Donnie Hamzik – rummut

Vuoden 1982 esikoisalbumit
Manowarin albumit
Hannibal T. Karvapallo

Hannibal T. Karvapallo (Hannibal T. Hairball) on kuvitteellinen konna Prätkähiiret-sarjassa, jonka loi Rick Ungar. Hannibalin esiintyi ensimmäisen kerran animaatiosarjan jaksossa "Seikkailu alkaa", osa 1 vuonna 2006.

Karvapallo on suunniteltu sarjan luojan Rick Ungarin kissan mukaan.

Hahmo
Kissatronien apulaiskomentaja Karvapallo ei ole mikään välkky, minkä lisäksi hänellä on huono tapa oksennella karvapalloja minne sattuu. Apulaiskomentaja Karvapallo yrittää saada marsilaisten uudistajan, jotta voisi laittaa koko linnunradan täyteen kissojen hiekkalaatikoita ja vallata ne itselleen. Hänen ongelmansa on kuitenkin kyvyttömyys saada mitään aikaan ilman veljeään Kattinaattoria, joka onkin kissatronien todellinen johtaja. Joka tapauksessa loputon määrä kynsijoukkoja Karvapallon alaisuudessa tekee hänestäkin vaarallisen vihollisen.

Karvapallosta on ollut lähinnä harmia tehtävien aikana, ja hän saa kuulla siitä koko ajan Kattinaattorilta, sillä ilman häntä Prätkähiiret ja heidän ikääntynyt kenraalinsa olisi napattu kauan sitten. Silti Kattinaattori ei ole jättänyt veljeään pulaan, vaikka hänen onkin tehnyt mieli monta kertaa. Karvapallo on muutenkin tilanteen tullen itsekäs ja ottaa kaiken kunnian itselleen, vaikka ei olisi tehnyt mitään. Tunaroimisesta ja tyhmyydestä huolimatta Karvapallo on osoittanut olevansa ovela ja kerran onnistunut saamaan Turbon tekemään hänelle erään tehtävän.

Esiintymiset 
 Seikkailu alkaa, osat 1-2
 Muutoksen aika
 Muistikatkos
 Hellä hiirenloukku
 Välirikko
 Tuomionpäivä
 Saturnuksen surffaavat kissat
 Jyrinää kilparadalla
 Prätkähiiret kaivoksessa
 Kaupungin uudet kissat
 Pelkääjän paikka
 Kyberhiiret Marsista
 Taistelu tulevaisuudesta

Muissa medioissa
Karvapallo esiintyy loppuvastuksena Biker Mice from Mars videopelissä.

Lähteet

Prätkähiiret-sarjan hahmot
Videopelien loppuvastukset
Kuvitteelliset kissat
Kuvitteelliset avaruusolennot
Into Glory Ride

Into Glory Ride on heavy metal -yhtye Manowarin toinen albumi.

Kappaleet

Kokoonpano 
Eric Adams - laulu
Ross The Boss - kitara
Joey DeMaio - basso
Scott Columbus - rummut

Manowarin albumit
Vuoden 1983 albumit
Hail to England

Hail to England on heavy metal -yhtye Manowarin kolmas albumi. Levy julkaistiin vuonna 1984.

Kappaleet

Kokoonpano 
Eric Adams - laulu
Ross The Boss - kitara
Joey DeMaio - basso
Scott Columbus - rummut

Manowarin albumit
Vuoden 1984 albumit
Sign of the Hammer

Sign of the Hammer on heavy metal -yhtye Manowarin neljäs albumi. Levy julkaistiin vuonna 1984.

Kappaleet

Kokoonpano 
Eric Adams – laulu
Ross The Boss – kitara
Joey DeMaio – basso
Scott Columbus – rummut

Lähteet 

Manowarin albumit
Vuoden 1984 albumit
Fighting the World

Fighting the World on heavy metal -yhtye Manowarin vuonna 1987 julkaisema albumi.

Kappaleet

Kokoonpano 

 Eric Adams – laulu
 Ross The Boss – kitara
 Joey DeMaio – basso
 Scott Columbus – rummut

Lähteet  

Manowarin albumit
Vuoden 1987 albumit
Louder Than Hell

Louder Than Hell on heavy metal -yhtye Manowarin kahdeksas studioalbumi, ja ensimmäinen jonka teossa oli mukana kitaristi Karl Logan. Albumi julkaistiin vuonna 1996. Albumin kansitaiteen piirsi taiteilija Ken Kelly.

Kappaleet 
 "Return of the Warlord" - 5:19
 "Brothers of Metal Part 1" - 3:54
 "The Gods Made Heavy Metal" - 6:03
 "Courage" - 3:49
 "Number 1" - 5:11
 "Outlaw" - 3:22
 "King" - 6:25
 "Today is a Good Day to Die" - 9:42
 "My Spirit Lives On" - 2:10
 "The Power" - 4:09

Kokoonpano 
Eric Adams - laulu
Karl Logan - kitara
Joey DeMaio - basso, koskettimet
Scott Columbus - rummut

Manowarin albumit
Vuoden 1996 albumit
Warriors of the World


Warriors of the World on heavy metal -yhtye Manowarin albumi, joka julkaistiin 27. toukokuuta 2002.

Albumi debytoi Suomen virallisen listan sijalla 26, ja nousi seuraavalla listaviikollaan sijalle 17.

Kappaleet

Kokoonpano 
 Eric Adams – laulu
 Karl Logan – kitara, koskettimet
 Joey DeMaio – basso, koskettimet
 Scott Columbus – rummut

Arvostelut 
 AllMusic:

Lähteet 

Manowarin albumit
Vuoden 2002 albumit
Ōmoto

Ōmoto () tai ōmoto-kyō () on japanilainen uskonto. Se luokitellaan usein niihin uususkontoihin, jotka ovat eriytyneet šintolaisuudesta. Ōmoton perusti Nao Deguchi vuonna 1892, ja sen johtohahmot ovat pääasiassa olleet naisia. Liikkeen nykyisenä johtajana on vuodesta 2001 lähtien toiminut Kurenai Deguchi.

Uskonto Japanissa
Uudet uskonnolliset liikkeet
Ӝ

Ӝ on kyrillinen kirjain. Se sisältyy udmurtin aakkosiin ja on aakkosjärjestyksessä yhdeksäs kirjain. Se on muodostettu kyrillisestä kirjaimesta ж lisäämällä siihen treema.

Ääntäminen
Ӝ on udmurtissa soinnillisen postalveolaarisen affrikaatan [] merkki.
Pirkanmaan sairaanhoitopiiri

Pirkanmaan sairaanhoitopiiri (lyh. PSHP) on sairaanhoitopiiri, jonka muodostavat Pirkanmaan maakunnan kunnat Punkalaidunta lukuun ottamatta sekä Keski-Suomessa sijaitseva Jämsä. Se on kuntayhtymä, jonka tehtävänä on tuottaa vaativan erikoissairaanhoidon ja kehitysvammahuollon palveluja. Hoidon tuottaa Tampereen yliopistollinen sairaala, jonka toimipaikkoja ovat Tays Keskussairaala ja Tays Hatanpää Tampereella, Pitkäniemen sairaala Nokialla sekä Sastamalan ja Valkeakosken sairaalat. Vuosittain piirin vuodeosastoilla hoidetaan 75 000 ja poliklinikoilla 370 000 potilasta. Liikelaitoksia on yksi, Kuvantamiskeskus- ja apteekkiliikelaitos, ja osakeyhtiöitä kolme: Tekonivelsairaala Coxa Oy, Tays Sydänkeskus Oy ja Fimlab Laboratoriot Oy.

Kaivannon B-mielisairaala Kangasalla kuului sairaanhoitopiiriin vuoteen 2015 asti ja Ylisen kuntoutuskeskus Ylöjärvellä vuoteen 2016 asti.

Piirin jäsenkunnat

Piirin sairaalat 
 Tampereen yliopistollinen sairaala
 Keskussairaala (Tampere)
 Hatanpään sairaala (Tampere)
 Pitkäniemen sairaala (Nokia)
 Sastamalan sairaala (Sastamala), entinen Vammalan aluesairaala
 Valkeakosken sairaala (Valkeakoski), entinen Valkeakosken aluesairaala
 Sydänsairaala (Tampere)
 Tekonivelsairaala Coxa (Tampere)

Lähteet

Aiheesta muualla
Pirkanmaan sairaanhoitopiiri

Suomen sairaanhoitopiirit
Sairaanhoitopiiri
Terttu Savola

Terttu Savola (o.s. Rankila, s. 22. kesäkuuta 1941 Vimpeli) on suomalainen poliitikko. Hän oli Köyhien Asialla -puolueen puheenjohtaja ja Espoon kaupunginvaltuutettu 2008–2012 sekä Suomen YK-liiton ihmisoikeus- ja lastenoikeuslähettiläs, Suomen Pakolaisavun luennoitsija ja Espoon käräjäoikeuden lautamies.

Savola kuului 1990-luvun alkupuolella Suomen kristillisen liiton puoluehallitukseen ja hän toimi SKL:n Naisten puheenjohtajana. Marraskuussa 1995 Savola osallistui Perussuomalaisten perustavaan kokoukseen, jossa hänet valittiin puolueen varapuheenjohtajaksi. Savola erosi kristillisten hallituksesta vasta valintansa jälkeen. Kesäkuun 1997 puoluekokouksessa Savola putosi varapuheenjohtajan paikalta. Hän jäi kuitenkin puoluehallitukseen. Alkuvuonna 1998 Savola erosi puolueesta ja liittyi Remonttiryhmään. Lokakuussa 1998 Savola valittiin johtamaan puolueen naisjärjestö Naisremmiä. Savola erotettiin Remonttiryhmästä keväällä 1999, kun hän kritisoi puheenjohtaja Risto Kuismaa itsevaltaisuudesta.

Savola nousi Espoon kaupunginvaltuustoon vaaleissa 2008 ja Köyhien Asialla -puolue sai siten historiansa ensimmäisen valtuutetun. Paikka tuli perussuomalaisten kanssa solmitun vaaliliiton ansiosta. Timo Soinin suuri suosio vei valtuustoon myös 176 ääntä keränneen Savolan. Savola putosi kuitenkin valtuustosta vuoden 2012 vaaleissa.

Savola pyrki Euroopan parlamentin jäseneksi vaaleissa 1996 (839 ääntä), 2004 (1 352 ääntä) ja 2009 (385 ääntä). Vuoden 1994 presidentinvaalissa Savola tuki RKP:n Elisabeth Rehniä, ja vaaleissa 2006 kokoomuksen Sauli Niinistöä.

Poliisi otti Savolan kiinni vuoden 2011 eduskuntavaalien vaalipäivänä, kun hän pyrki YLE:n, MTV3:n ja STT:n eduskuntapuolueiden puheenjohtajille järjestämään haastattelutilaisuuteen. Helsingin Sanomien pääkirjoituksessa kiinniottoa paheksuttiin ja verrattiin Valko-Venäjän vaalitapahtumiin. 

Terttu Savola aikoi pyrkiä presidenttiehdokkaaksi vuoden 2012 vaaleissa, mutta puolue ei ehtinyt kerätä riittävästi kannattajakortteja määräaikaan mennessä.

Vuoden 2019 eduskuntavaaleissa Savola oli ehdolla Paavo Väyrysen perustaman Seitsemän tähden liikkeen ehdokkaana Uudenmaan vaalipiirissä. Alustavan vaalituloksen mukaan hän keräsi yhteensä 39 ääntä, eikä tullut valituksi.

Savola on Helsingin eteläpohjalaisten julkaiseman Plari-lehden päätoimittaja. Hän on myös entinen malli.

Uuden Suomen blogissaan 28.11.2014 Savola kirjoittaa sukupuolineutraalista avioliitosta ja arkkipiispa Kari Mäkisestä: "Meillä on arkkipiispaksi luikerellut henkilö, joka listojen mukaan kuuluu vapaamuurarijärjestöön, jonka jäsenet palvelevat jumalanaan Luciferia eli perkelettä. Ei siis ihme, että hän innokkaasti kannattaa kaikenlaisia perkeleen töitä, kuten oli tämäkin avioliittolakiäänestys." Kirjoituksen lopuksi Savola kehottaa erottamaan arkkipiispan.

Lähteet 

Suomalaisten puolueiden puheenjohtajat
Espoon kaupunginvaltuutetut
Vuonna 1941 syntyneet
Elävät henkilöt
Jamais vu

Jamais vu (ranskaa, suomeksi 'ei koskaan nähty') tarkoittaa psykologiassa ennalta tuttua tilannetta, jota havainnoija ei tunnista.

Jamais vu tarkoittaa yleensä käsitteen déjà vu vastakohtaa. Usein kuitenkin ilmiö selitetään tilanteeksi, jossa henkilö ei muista ihmisen nimeä, jotakin sanaa tai paikkaa, joka on hänelle entuudestaan tuttu.

Samankaltaisia ilmiöitä 
 Déjà vu: muistaa nähneensä jotakin vastaavaa aiemmin.
 Presque vu: lähellä, mutta ei kuitenkaan muista asiaa. "Kielen päällä" -tunnetta voidaan sanoa presque vu -ilmiöksi.

Kognitiivinen psykologia
Kognitio
Ranskankieliset sanat ja sanonnat

es:Déjà vu#Jamais vu
Sydämeeni joulun teen (vuoden 1988 albumi)

Sydämeeni joulun teen on Vesa-Matti Loirin jouluaiheinen albumi, joka on ilmestynyt alkuaan levymerkillä Flamingo FGL 4034 vuonna 1988. ÄKT:n tilastojen mukaan se on Suomen kaikkien aikojen 9. myydyin levy 177 788 kappaleen myynnillään ja myydyin kotimainen joululevy.

Vuonna 1998 albumista julkaistiin uusintapainos CD-levynä, johon on lisätty muutama uusi kappale. 1998 levy myi tuplaplatinalevyyn oikeuttavan määrän.

Kappaleet

Tekijät

Muusikot
 Vesa-Matti Loiri – laulu
 Juha Björninen ja Peter Lerche – kitarat
 Kalervo Halonen ja Olli Ahvenlahti – kosketinsoittimet
 Jari Heino ja Pekka Pohjola – basso
 Jari Karvonen ja Vesa Aaltonen – rummut

Muut
 Kansi: Timo Lotsari
 Kuva: Markku Lepola
 Äänitys: Jorma Hämäläinen & Jari Laasanen / MTV-studiot
 Miksaus: Jorma Hämäläinen

Lähteet 
 IFPI - Myydyimmät levyt

Vuoden 1988 joulualbumit
Vesa-Matti Loirin albumit
Suomalaiset joulualbumit
Kassu Halosen tuottamat albumit
Kymijoen vesistö

Kymijoen vesistö (vesistöaluetunnus 14) on Suomessa vesistöalue, jonka laskujoki Kymijoki laskee Suomenlahteen. Vesistöalueen pinta-ala on 37 158,74 neliökilometriä. Alueen järvisyys on 18,34 %. Vesistön alue on pääasiassa Kymenlaakson, Päijät-Hämeen ja Keski-Suomen maakuntien alueella. Vesistön reitit ulottuvat myös Etelä-Karjalan, Etelä-Savon ja Pohjois-Savon maakuntien alueelle.

Vesistöalueen ensimmäisessä jakovaiheessa on seuraavat alueet tai valuma-alueet. Sisennys tarkoittaa sitä, että vesistöalue laskee tai yhtyy yläpuoliseen vesistöalueeseen. Samalle tasolle sisennetyt vesistöalueet laskevat kaikki yläpuoliseen vesistöalueeseen :
 Kymijoen alue (14.1)
 Suur-Päijänteen alue (14.2)
 Leppäveden–Kynsiveden alue (14.3)
 Viitasaaren reitin valuma-alue (14.4)
 Saarijärven reitin valuma-alue (14.6)
 Rautalamminreitin valuma-alue (14.7)
 Jämsän reitin valuma-alue (14.5)
 Sysmän reitin valuma-alue (14.8)
 Mäntyharjun reitin valuma-alue (14.9)

Vesistön pääjärven Päijänteen lisäksi muita suuria järviä ovat Keitele ja Puula. Päijänteen pohjoispuolella ovat Saarijärven, Viitasaaren ja Rautalammin reitit. Päijänteen itäpuolella oleva Mäntyharjun reitti virtaa Pyhäjärveen ja Salpausselkien välissä virtaava Valkealan reitti Kymijokeen. Vesistön laskujoki Kymijoki virtaa Suomenlahteen.

Kymijoen vesistön kanavat

Sulkukanavat

Kimolan kanava, Kouvola, Iitti 
Vääksyn kanava, Asikkala
Kalkkisten kanava, Asikkala
Keiteleen kanava
Vaajakosken sulku, Jyväskylä
Kuhankosken sulku, Laukaa
Kuusaan sulku, Laukaa
Kapeenkosken sulku, Äänekoski
Paatelan sulku, Äänekoski
Neiturin kanava, Konnevesi
Kiesimän kanava, Rautalampi
Kerkonkosken kanava, Rautalampi
Kolun kanava, Tervo

Pyhäkosken kanava, Mäntyharju

Pääväylästön avokanavat

Listonsalmen kanava, Äänekoski
Säynätsalmen kanava, Rautalampi
Kuttakosken kanava, Karttula
Säviänvirran kanava, Pielavesi

Muut avokanavat

Kellosalmen kanava, Mikkeli
Likastin kanava, Mikkeli
Suonsalmen kanava, Hirvensalmi
Vaimossalmen kanava, Kangasniemi
Kivisilmän kanava, Valkeala

Uittokanavat

Rutapohjan kanava, Leivonmäki
Salmelan kanava, Leivonmäki
Kimolan kanava, Jaala, Iitti

Kaikki uittokanavat on poistettu käytöstä.

Lähteet

Viitteet

Aiheesta muualla

Kymijoki ympäristöhallinnin sivuilla (Internet Archive)
Merenkulkulaitos, Suomen sulkukanavat. Viitattu 11.6.2008. 

Keski-Suomi
Päijät-Häme
Pohjois-Savo
Etelä-Savo
Etelä-Karjala
Kymenlaakso
Gabriel Naudé

Gabriel Naudé (2. helmikuuta 1600 – 10. heinäkuuta 1653) oli ranskalainen kirjastonhoitaja ja yksi oppineista libertiineistä. Hän oli Gui Patinin, Pierre Gassendin ja monen muun aikansa liberaalin ajattelijan ystävä.

Elämä 

Naudé syntyi Pariisissa ja opiskeli lääketiedettä Pariisissa ja Padovassa. Hänestä tuli Ludvig XIII:n lääkäri. Vuonna 1629 hänestä tuli kardinaali Bagnin kirjastonhoitaja Roomassa, ja tämän kuoltua vuonna 1641 kardinaali Barberinin kirjastonhoitaja. Myös Kardinaali Richelieu aikoi tehdä Naudésta kirjastonhoitajansa, ja tämän kuoltua Naudé hyväksyi saman viran kardinaali Mazarinin palveluksessa. Seuraavan kymmenen vuoden ajan hän kokosi kirjoja Euroopan eri puolilta suureen Bibliothèque Mazarineen.

Fronde-kapinan seurauksena parlement myi kirjaston. Kuningatar Kristiina kutsui Naudén Tukholmaan. Hän ei kuitenkaan viihtynyt Ruotsissa, ja Mazarinin pyydettyä tätä palaamaan ja kokoamaan hajallaan olevan kirjaston uudelleen, tämä suostui. Hän kuitenkin kuoli matkalla Abbevillessä vuonna 1653.

Naudén toimittamia teoksia 

 Le Marfore, ou discours contre les libelles (Pariisi, 1620), hyvin harvinainen, uusintapainos 1868
 Instruction à la France sur la vérité de l'histoire des Frères de la Roze-Croix (1623, 1624), ruusuristiläisten petoksista
 Apologie pour tous les grands personnages faussement soupçonnez de magie (1625, 1652, 1669, 1712), puolustettuina ovat muun muassa Pythagoras, Sokrates ja Tuomas Akvinolainen
 Advis pour dresser une bibliothèque (1627, 1644, 1676)
 Addition à l'histoire de Louys XI (1630), sisältää selonteon kirjanpainamisen alkuperästä
 Bibliographia politica (Venetsia, 1633, jne.; Ranskassa 1642)
 De studio liberali syntagma (1632, 1654)
 De studio militari syntagma (1637)
 Considérations politiques sur les coups d'êtat

Ranskalaiset henkilöt
Kirjastonhoitajat
Vuonna 1600 syntyneet
Vuonna 1653 kuolleet
Imperium Galactica II

Imperium Galactica II on Digital Realityn kehittämä ja Infogramesin julkaisema reaaliaikainen strategiapeli. Peli on julkaistu vuonna  Windowsille. Peli on jatko-osa Imperium Galactica pelille.

Pelissä eri kansat yrittävät valloittaa avaruutta itselleen rakentamalla suuria laivastoja, armeijoita ja valtaamalla niiden avulla planeettoja itselleen. Pelissä voi suunnitella omia aluksia ja tankkeja tai ostaa niitä toisilta kansoilta, luoda diplomaattisia suhteita muihin kansoihin, vakoilla toisia kansoja ja kehitellä uusia keksintöjä. 

Pelissä on 4X-lajityypin ominaisuuksia.

Vastaanotto ja palkinnot 
Peli on saanut GameSpotin arvostelussa arvosanaksi 8.4/10.

Peli on voittanut BAFTA Interactive Entertainment Awards -palkinnon musiikistaan.

Lähteet

Aiheesta muualla 
 
 

Vuoden 1999 videopelit
Reaaliaikaiset strategiapelit
Unkarissa kehitetyt videopelit
Windows-pelit
Mary Hopkin

Mary Hopkin (s. 3. toukokuuta 1950 Pontardawe, Wales, Yhdistynyt kuningaskunta) on walesilainen laulaja. Hänen äidinkielensä on kymri.

Hän nousi kuuluisuuteen 18-vuotiaana ensimmäisen singlensä, ”Those Were the Days” (1968), myötä. Laulusta tuli hitti muun muassa Isossa-Britanniassa ja Yhdysvalloissa. Hän levytti laulun myös saksaksi nimellä "An jenem Tag", mikä menestyi Saksan liittotasavallassa.

Hopkin valittiin sisäisesti edustamaan Isoa-Britanniaa Eurovision laulukilpailussa 1970. Hopkin esitti 7. maaliskuuta pidetyssä karsinnassa kuusi kappaletta, joista postikorttiäänestyksellä edustuskappaleeksi valittiin ”Knock Knock Who’s There”. Kansainvälisessä Eurovision laulukilpailussa Hopkin sijoittui toiseksi. Hän lopetti musiikin tekemisen vuonna 1971 mennessään naimisiin Tony Viscontin kanssa. He saivat kaksi lasta, Delaneyn joka syntyi 1972 (muutti myöhemmin nimensä Morganiksi) ja Jessican vuonna 1976. Liitto päättyi eroon vuonna 1981. 

Hopkin on laulanut ja levyttänyt myöhemminkin, muun muassa joululauluja.

2010 Hopkinin tytär Jessica Lee Morgan julkaisi ensimmäisen CD:nsä nimeltään I Am Not, jolla myös Mary Hopkin oli joissakin kappaleissa mukana laulamassa.

Lokakuussa 2010 Hopkin julkaisi kokoelmalevyn You Look Familiar, joka sisälsi Hopkinin säveltämiä, sanoittamia ja esittämia kappaleita hänen poikansa Morgan Viscontin uudelleen sovittamina versioina.

Lähteet

Aiheesta muualla 

Mary Hopkinin fanisivut
Mary Hopkin Friendly Society

 

Walesilaiset laulajat
Yhdistyneen kuningaskunnan euroviisuedustajat
Vuoden 1970 euroviisuedustajat
Vuonna 1950 syntyneet
Elävät henkilöt
Ydinperhe

Ydinperhe on perhe, johon kuuluvat aikuiset vanhemmat ja heidän yhteiset lapsensa.  Mikäli vanhemmilla on aikaisemmista suhteista lapsia, puhutaan uusperheestä.

Ydinperhe on varsin tuore tulokas, sillä perinteisesti varsinkin maaseutuympäristössä perheeseen on kaikkialla maailmassa kuulunut useampia sukupolvia. Tällaisessa yhdys- eli suurperheessä on useampia ydinperheitä.

Lähteet 

Perhe
Seulonnan keskeiset artikkelit
Kiviõli

Kiviõli on epäitsenäinen kaupunki ja entinen kaupunki Itä-Virumaan maakunnassa, Virossa. 

Vuoden 2017 kuntauudistuksessa Kiviõlin kaupunki sekä Lüganusen ja Sondan kunnat yhdistyivät uudeksi Lüganusen kunnaksi ja Kiviõlista tuli Luganusen kuntaan kuuluva epäitsenäinen kaupunki. Kiviõli on kunnan hallinnollinen keskus.

Kaupungin asukasluku oli 6 606 (2010), pinta-ala 11,75 neliökilometriä ja asukastiheys 562 asukasta neliökilometrillä. Kaupunki koostuu kahdesta osasta, Küttejõusta ja Varinurmesta.

Historiaa 
Kiviõli perustettiin vuonna 1922 ja se sai kaupungin oikeudet vuonna 1946. Vuosina 1957–1991 Kiviõli kuului Kohtla-Järven kaupungin hallintoalueeseen, mutta se säilytti tällöinkin kaupungin arvonsa.

Talous 
Kiviõli syntyi öljyliuskeen eli palavankiven löydösten myötä. Sen nimi tarkoittaakin kiviöljyä, joka on yhä tärkeä teollinen tuote. Küttejõu oli itsenäinen kauppala vuosina 1945–1954; sen nimi tarkoittaa "polttovoimaa".

Väestö
Vuoden 2000 väestönlaskennassa 51 % kaupungin asukkaista oli venäläisiä ja 39,4 % virolaisia.

Vuoden 2011 väestönlaskennan mukaan Kiviõlin kaupungissa oli 5 634 asukasta, joista 2 178 (38,7 %) oli virolaisia, 3 021 (53,6 %) venäläisiä ja 432 (7,7 %) muita kansallisuuksia.

Muuta
Kiviõlissa oli vuosina 1942–1944 Suomen ilmavalvontapataljoona 1:n 44. radio- ja ilmavalvontakomppanian valvonta-asema yhdessä saksalaisen ilmavalvonta-aseman (Fluko, Flugwachkommando) kanssa.

Lähteet

Aiheesta muualla

Lüganuse
Viron epäitsenäiset kaupungit
Frank Iero

Frank Anthony Iero Jr. (s. 31. lokakuuta 1981 Belleville, New Jersey) on yhdysvaltalaisen My Chemical Romance -nimisen yhtyeen rytmikitaristi ja taustalaulaja. Hän toimi myös hardcore-bändi LeATHERMØUTH:n vokalistina ja punk-bändi Pencey Prep:n laulajana ja kitaristina. Hän tekee musiikkia nimellä frnkiero andthe cellabration, jossa hän soittaa kaikkia instrumentteja rumpuja lukuun ottamatta.

Nuoruus 
Iero on My Chemical Romancen nuorin jäsen. Hänen vanhempansa olivat eronneet, joten Iero kasvoi äitinsä Lindan kanssa.
Frank opiskeli katolisessa koulussa. Iero opiskeli psykologiaa yliopistossa, kunnes jätti opinnot kesken kokeillakseen musiikkiuraa.
Hän on soittanut eri yhtyeissä 11-vuotiaasta saakka. Sekä Frankin isä että isoisä olivat muusikkoja.

Yksityiselämä 
Ieron suosikkiyhtyeitä ovat muun muassa Black Flag, American Nightmare, The Bouncing Souls ja Beastie Boys.
Frank oppi omien sanojensa mukaan soittamaan kitaraa imitoimalla Green Dayn laulajaa, Billie Joe Armstrongia.

Frank on kasvissyöjä.

Iero ja Jamia Nestor vihittiin maaliskuussa 2008 ja maaliskuussa 2010 Iero ilmoitti parin odottavan kaksosia. Syyskuussa Jamia synnytti kaksostytöt Cherryn ja Lilyn.
Frank ja Jamia saivat heidän ensimmäisen poikavauvansa, Miles Ieron, seitsemäs huhtikuuta 2012.

Iero nauttii kirjojen lukemisesta, hänen suosikkikirjansa ovat Harry Potterit.
Frankin lempielokuvia ovat Tim Burtonin Nightmare Before Christmas, Rushmore ja Teksasin moottorisahamurhaaja.

Hän pitää koirista ja omistaa niitä itsekin omien sanojensa mukaan 7 tai 8. (Frankiltä kysyttiin YleX:n haastattelussa hänen koiriensa lukumäärää, ja hän vastasi kysymykseen: probably seven or eight.)

Frankilla on voimakas ahtaanpaikankammo, mutta silti hänet tungettiin kaappiin My Chemical Romancen "I'm Not Okay (I Promise)" -musiikkivideossa, josta hän pelästyttää pahaa-aavistamattoman opiskelijatytön.

Tatuoinnit 
Frankilla on runsaasti tatuointeja: Hänen sormiinsa on tatuoitu "HALLOWEEN" sekä "BOOKWØRM", ja muita tatuointeja ovat muun muassa selkään tatuoitu halloween-kurpitsa (ensimmäinen tatuointi, jonka hän otti 18. syntymäpäivänään), "Keep the Faith" yläselässä, kirjaimet "N.J." huulen sisäpuolella lyhenteenä New Jerseystä, ankkuri ja sama kirjainlyhenne N.J. käsivarressa, "I wish I were a ghost" -teksti oikean ranteen ympärillä, kyyhkyt vasemmalla ja oikealla, hieman rintakehän alapuolella ja niiden kanssa teksti "Search And Destroy" sekä skorpioni hänen niskansa oikealla puolella.
Vasemmassa hauiksessa Frankilla on nuoruudenkuva isoisästään, jossa tämä soittaa rumpuja. Tatuoinnin on tehnyt La Inkistä tutuksi tullut Kat Von D.

Lähteet

Aiheesta muualla 
 http://www.imnotokay.net/
  (epävirallinen)
 http://www.frank-iero.net/
 http://www.freewebs.com/mcr01
 http://www.hopeless-hearts.net 
 http://www.freewebs.com/mychemicalromancef

My Chemical Romance
Yhdysvaltalaiset kitaristit
Vuonna 1981 syntyneet
Elävät henkilöt
Taisho 96

Taisho 96 () on vuonna 1936 valmistukseen otettu japanilainen pikakivääri, joka oli Japanin keisarillisen armeijan käytössä toisessa maailmansodassa.

Taisho 96:n erikoisuuksia ovat aseen toimintamekanismin vaatiman patruunan öljyämissysteemin sisältävä lipas. Aseen piippu oli helposti vaihdettavissa, mikä paransi jatkuvan tulitoiminnan mahdollisuutta. Ase oli varusteltu kantokahvalla ja hyvin tunnusomaisella kiväärinperä-pistoolikahva yhdistelmällä. Aseeseen voitiin kiinnittää myös pistin. Syynä tälle varusteelle oli Japanin armeijan tapa nopeaan jalkaväkirynnäkköön, jolloin aseisiin kiinnitettiin pistimet. Myös tulitukimiesten odotettiin rynnäköivän, vaikka aseensa painosta johtuen pk-mies ei edes kyennyt kunnolla juoksemaan, vaan oli pystyyn noustuaan ihanteellinen maali vihollissotilaille.

Taisho 99
Taisho 99 oli kevyesti uudistettu malli Taisho 36 -pikakivääristä, jonka valmistus aloitettiin vuonna 1937. Tulinopeutta oli nostettu 850 laukaukseen minuutissa ja pituus kasvoi 1,181 metriin. Sen pysäytysvoimaa lisäsivät 7,7 mm kaaliperin (7,7x58 Arisaka) patruunat. Aseessa oli myös uusi säädettävä sulkuväli, ja uuden patruunan kanssa ne tekivät patruunoiden voitelemisen tarpeettomaksi. Japanilaiset jättivät suuria määriä näitä pikakivääreitä Kiinaan ja Kiinan kansantasavalta otti monet näistä talteen ja muunsi ne käyttämään venäläistä 7,62x54R-patruunaa.

Lähteet

Aiheesta muualla 

 www.ww2technik.de

Pikakiväärit
Keisarillisen Japanin armeija
Grease (elokuva)

Grease on vuonna 1978 ensi-iltansa saanut Randal Kleiserin ohjaama elokuva, joka perustuu Jim Jacobsin ja Warren Caseyn käsikirjoittamaan samannimiseen musikaaliin vuodelta 1971. Pääosia esittävät Saturday Night Fever – lauantai-illan huumaa -elokuvan myötä tähdeksi noussut John Travolta sekä laulajana paremmin tunnettu Olivia Newton-John.

Juoni

Elokuva kertoo 1950-luvun lukiolaiselämästä. Tapahtumapaikkana on Rydellin koulu Chicagosta. Sandy ja Danny tapaavat toisensa kesälomalla ja rakastuvat toisiinsa heti. Kun kesäloma loppuu, he joutuvat eroamaan toisistaan. Sandy nimittäin asuu Australiassa ja Danny Chicagossa. Sandyn suunnitelmat muuttuvat ja hän muuttaa itse Chicagoon. Selviää, että Danny ja Sandy ovat samassa koulussa. Danny on kovis, joka johtaa T-Birds-jengiä. Sandy puolestaan pitää koulusta ja urheilusta, vaikka onkin itse surkea siinä. Sandy pyrkii Pink Ladies -jengiin, mutta ongelmana on, että hänen tulisi alkaa juoda alkoholia ja polttaa tupakkaa. Sandy nolaa itsensä, joten Danny häpeää häntä ja kaikki Dannyn kaverit pilkkaavat Sandyä. Heille tuleekin mutkia suhteeseensa. Sandyn on muututtava kovikseksi, jotta kaikki olisivat tyytyväisiä.

Näyttelijät

Soundtrack 

Grease sisältää paljon alkuperäisiä kappaleita musikaalista, mutta suurimmat hitit, kuten Travoltan ja Newton-Johnin duetto ”You're The One That I Want”, Newton-Johnin ”Hopelessly Devoted To You” ja Frankie Vallin esittämä tunnussävel ”Grease” sävellettiin elokuvaa varten.

Vastaanotto
Video-oppaassa vuodelta 1994 Asko Alanen pitää Greasea vilkkaasti ja hauskasti liikkuvana popparodiana. Hän antoi elokuvalle neljä tähteä viidestä, mikä vastaa sanallista arviota ”erinomainen”. Helsingin Sanomien Helena Yläsen mielestä Greasen on harmiton ja hyväntuulinen hupailu amerikkalaisesta highschoolnuorisosta, osumatarkkuudeltaan kuitenkin vain television Onnen päivät -sarjan luokkaa. Hänestä elokuvan parasta antia ovat jivepohjaiset luontevat tanssikohtaukset.

Lähteet

Kirjallisuutta
Brickman, Barbara Jane: Grease : Gender, Nostalgia and Youth Consumption in the Blockbuster Era. Routledge, 2018. ISBN 978-1-138-68271-9.

Aiheesta muualla
 

Yhdysvaltalaiset elokuvamusikaalit
Musikaaleihin perustuvat elokuvat
Vuoden 1978 yhdysvaltalaiset elokuvat
Randal Kleiserin ohjaamat elokuvat
Yhdysvaltalaiset nuortenelokuvat
Seulonnan keskeiset artikkelit
Paramount Picturesin elokuvat
Yhdysvaltalaiset romanttiset komediat
1950-luvulle sijoittuvat elokuvat
Formula 1 -kausi 1989

Kausi 1989 oli historian 40. FIA:n Formula 1 -kausi. Kausi alkoi 26. maaliskuuta ja päättyi 5.11. 16 osakilpailun jälkeen. Kuljettajien mestaruuden voitti Alain Prost ja valmistajien McLaren-Honda.

McLaren -kuljettajat Prost ja Ayrton Senna taistelivat edellisen kauden tapaan maailmanmestaruudesta. Kausi muistetaan erityisesti MM-sarjan ratkaisseessa Japanin Grand Prix'ssa tapahtuneesta Prostin ja Sennan välisestä kolarista. Etu oli Prostin puolella, sillä hän oli MM-sarjassa Sennan edellä. Hänellä oli mahdollisuus varmistaa mestaruus, mikäli Senna jäisi ilman pisteitä.

Kolarin jälkeen Prost nousi ulos autostaan, kun taas Senna pääsi jatkamaan matkaansa ja ajoi lopulta kilpailun voittoon. Senna kuitenkin diskattiin kilpailun lopputuloksissa, koska hän oli kolarin jälkeen joutunut oikaisemaan shikaanin, ja Prost voitti uransa kolmannen maailmanmestaruuden.

McLaren-tallikaverien välit huononivat kauden aikana merkittävästi. Prost päättikin kauden jälkeen vaihtaa tallia ja siirtyi McLarenilta Ferrarille.

Kilpailukalenteri

Tallit ja kuljettajat

Pisteet

Valmistajat

Kuljettajat

Lähteet
Paizley Adams

Paizley Adams (s. 24. joulukuuta 1980, Denver, Colorado) on yhdysvaltalainen pornonäyttelijä. Hänet tunnetaan usein nimellä Cassidey, jota hän käyttää työskennellessään Vivid Entertainmentille, mutta hänet tunnetaan myös Annie Bunzina sekä Bobbie Adorena. Adams on esiintynyt pornoteollisuuden lisäksi Enrique Iglesiasin Sad Eyes -musiikkivideolla sekä vieraana internetin keskusteluohjelma Tom Green Livessa. Hän asuu nykyään Redondo Beachissä Kaliforniassa.

Adams meni naimisiin Rocky Bernsteinin kanssa 8. huhtikuuta 2004, mutta pari erosi vuonna 2005. Vuonna 2006 hän liittyi uudestaan Vivid Videosiin ja aikoo julkaista ainakin 12 uutta videota.

Kunniamaininnat
AVN Awards 2017: AVN Hall of Fame-kunniajäsenyys

Lähteet

Aiheesta muualla 
 

Yhdysvaltalaiset pornonäyttelijät
Vuonna 1980 syntyneet
Elävät henkilöt
Väinö Linnan seura

Väinö Linna seura ry on kirjallinen seura. Yhdistys perustettiin Urjalassa Väinö Linnan syntymäpäivänä 20. joulukuuta 1977. Sen toiminnan tarkoituksena on Väinö Linnan henkilöön ja tuotantoon kohdistuvan mielenkiinnon ja harrastuksen herättäminen ja edistäminen, Väinö Linnan elämään ja teoksiin liittyvien muistojen ja muun aineiston kokoaminen ja vaaliminen; Väinö Linnan henkilön ja tuotannon innoittaman ja muun suomalaisen luovan kirjallisuuden ja taiteen tukeminen sekä siihen liittyvän tutkimustoiminnan edistäminen sekä urjalalaisen kulttuurityön tukeminen ja edistäminen. Seurassa on yli 100  jäsentä, ja sen puheenjohtaja toimii FM Heidi Rytky.

Toiminta
Väinö Linnan seura järjestää Pentinkulman päivät -kirjallisuustapahtumaa Urjalassa yhteistyössä Urjalan kunnan kanssa. Seura järjestää E80-esikoiskirjailijaseminaarin, jossa uusilla esikoiskirjailijoilla on mahdollisuus saada kirjallisuuden ammattilaisilta tietoa kirjailijuudesta ja verkostoitua muiden esikoiskirjansa julkaisseiden seminaarilaisten kanssa. Valtakunnallisen kirjallisuustapahtuman lisäksi seura järjestää nimikkokirjailijansa tuotantoon ja henkiseen perintöön liittyviä tapahtumia yhteistyössä eri toimijoiden kanssa. Väinö Linnan seura kunnioittaa kirjailijan muistoa vuosittain perinteisellä seppeleenlaskutilaisuudella kirjailijan haudalla tämän syntymäpäivänä 20.12. Väinö Linnan seura on mukana kirjailijan mukaan nimetyn kulttuurimatkailureitin kehittämisessä kirjailijan kotimaisemissa Urjalan Honkolan kylässä. Lisäksi seura järjestää jäsenilleen teatterimatkoja ja muuta kulttuuritoimintaa.

Julkaisut
Väinö Linnan seura julkaisee Väinö Linnaan ja hänen tuotantoonsa liittyviä teoksia sekä muuhun seuran kirjallisuus- ja kulttuuritoimintaan liittyvää kirjallisuutta. 

Seuran julkaisemat teokset sekä sellaiset seuran toimintaan liittyvät teokset, joiden julkaisemista seura on edistänyt:

 Heidi Koivula: Pentinkulman perilliset. Väinö Linnan seura 1977-2007 (WSOY, 2007) ISBN 978-951-0-33521-5 (sid.)
 Yrjö Varpio: Väinö Linnan elämä (WSOY, 2006) ISBN 951-0-32494-9
 Jussi Ojajärvi (toim.) Esikoiskirjailija kohtaa kirjailijan. Pentinkulman esikoiskirjailijaseminaari 20 vuotta. (Väinö Linnan seura 2006) ISBN 952-92-0714-X (nid.)
 Helena Sinervo (toim.) Sanojen sirkus. Kirjailijat kohtaavat Pentinkulmalla. (Väinö Linnan seura 1996) ISBN 952-90-7736-X (nid.)
 Janne Tarmio (toim.) Sammontakojat. Pentinkulman päivät Urjalassa 1985. (Karisto 1987) ISBN 951-23-2367-2 (nid.)
 Yrjö Varpio (toim.): Väinö Linna – Toisen tasavallan kirjailija (WSOY, 1980) ISBN 951-0-10081-1 (sid.)

Katso myös 
 Suomen kirjailijanimikkoseurat

Lähteet
 
 

Suomalaiset kirjallisuusseurat
Väinö Linna
Argentiinan Grand Prix 1960

Argentiinan Grand Prix 1960 oli Formula 1 -sarjan osakilpailu, joka ajettiin 7. helmikuuta 1960 Buenos Airesissa. Kilpailu oli kauden avauskilpailu, ja sen voitti Bruce McLaren.

Tulokset

Muuta 
Nopein kierros: Stirling Moss 1'38.900

Lähteet

Formula 1 -kausi 1960
Argentiinan Grand Prix
Monacon Grand Prix 1960

Monacon Grand Prix 1960 oli Formula 1 -sarjan osakilpailu, joka ajettiin 29. toukokuuta 1960 Monacossa. Kilpailun voitti Stirling Moss, jolle voitto oli kauden ensimmäinen.

Tulokset

Muuta 
Nopein kierros: Bruce McLaren 1'36.200

Lähteet

Monacon Grand Prix
Suulisniemi

Suulisniemi on Kotkan kaupunginosa Suomenlahden rannikolla kaupungin itäosassa. Suulisniemi kuului Kymin kuntaan vuoteen 1950 saakka ja Karhulan kauppalaan vuosina 1951–1976.

Suulisniemen rakennuskanta muodostuu suurimmaksi osaksi omakotitaloista, jotka on rakennettu 1920-luvulta alkaen. Rivitaloja on lähinnä kaupunginosan pohjoisosassa eli Metsäkulmassa. Aatteenkadun ja Kenttäkadun seudulla on kahdeksan kerrostalon ryhmä.

Suulisniemessä on myös Äijänniemen uimaranta ja pienvenesatama sekä Kotka–Kymin seurakunnan Metsäkulman kappeli ja hautausmaa. Hautausmaa otettiin käyttöön vuonna 1925 ja kappeli rakennettiin vuonna 1955. Metsäkulman koulu, joka oli ala-aste, lakkautettiin vuonna 1995.

Lähteet

Aiheesta muualla 
Suulisniemen kyläyhdistys

Kotkan kaupunginosat
Suomen lähiöt